b'\n_START_ARTICLE_\nSkan\xc3\xb8r Borg\n_START_PARAGRAPH_\nSkan\xc3\xb8r Borg var en dansk borg som l\xc3\xa5 i middelalderens Skan\xc3\xb8r. Nord for Skan\xc3\xb8r Kirke ligger endnu resterne af borgen._NEWLINE_Borgbanken er rundoval og var omgivet af volde og grave. Der er p\xc3\xa5vist rester af et 16 meter langt stenhus p\xc3\xa5 banken foruden andre bygninger. Fund af m\xc3\xb8nter antyder, at borgen er opf\xc3\xb8rt cirka 1230. Borgen blev opf\xc3\xb8rt for at kontrollere handelen p\xc3\xa5 Sk\xc3\xa5nemarkedet. Den danske konges foged (\xe2\x89\x88 g\xc3\xa6ldkeren) har opholdt sig p\xc3\xa5 borgen og blandt andet opkr\xc3\xa6vet afgifter fra markedet. Sildemarkedet p\xc3\xa5 halv\xc3\xb8en Skan\xc3\xb8r-Falsterbo var sammen med \xc3\x98resundstolden Danmarks st\xc3\xb8rste indkomstkilde i det sene middelalder. I 1312 overtog tyskerne borgen. P\xc3\xa5 samme tid opf\xc3\xb8rtes slottet Falsterbohus i det n\xc3\xa6rliggende Falsterbo og borgen i Skan\xc3\xb8r mistede en del af sin betydning. Borgen var endnu i brug til 1425, hvorefter Falsterbohus helt overtog den kongelige administration.'